[{"text_idx": "#000001", "text": "Dyfeisiadau clywed newydd ym Mhwll Nofio\u2019r Wyddgrug yn \u2018declyn anhygoel\u2019 i helpu plant i fod yn fwy hyderus yn y dw\u0302r"}, {"text_idx": "#000005", "text": "Mae Gracie Reynolds wedi defnyddio\u2019r teclynnau clywed newydd yn ystod ei gwersi nofio yng Nghanolfan Hamdden yr Wyddgrug yn ddiweddar. Mae mam Gracie\u2019n llawn canmoliaeth i\u2019r ti\u0302m yn y ganolfan hamdden gan ddweud ei bod hi wedi gweld effaith cadarnhaol iawn ar hyder Gracie ers iddi ddefnyddio\u2019r teclyn yn ystod gwersi. Meddai Julie: \u201cMae Gracie wastad wedi cael anhawster gyda\u2019i chlyw, yn enwedig mewn mannau mawr prysur fel pyllau nofio lle mae sw\u0302n yn atseinio. Rydw i wedi\u2019i hannog hi i nofio erioed gan fy mod yn teimlo ei fod yn sgil bywyd pwysig iawn."}, {"text_idx": "#000006", "text": "Mae Gracie\u2019n caru nofio ac mae\u2019r ti\u0302m yng Nghanolfan Hamdden yr Wyddgrug wedi ei chefnogi hi erioed drwy siarad yn uwch a mynd i lawr i\u2019w lefel hi i egluro beth mae angen iddi hi ei wneud. Er hynny mae hi wastad wedi bod yn ddi-hyder oherwydd y sefyllfa gyda\u2019i chlyw, ond yn dal i wneud cynnydd. Roeddwn wedi sylw pan oedd hi\u2019n nofio ei bod hi bob amser yn aros i fynd olaf. Roeddwn i\u2019n cymryd ei bod hi\u2019n gwneud hyn er mwyn cael gweld beth oedd gweddill y dosbarth yn ei wneud yn gyntaf."}, {"text_idx": "#000007", "text": "Yn ddiweddar gofynnwyd i ni a fyddai Gracie\u2019n hoffi treialu\u2019r dyfeisiadau clyw newydd yn y dw\u0302r. Waw! Y tro cyntaf iddi hi ddefnyddio un roedd hi mor hapus, roedd hi\u2019n gallu clywed bob dim ar ymyl y pwll ac yn y dw\u0302r. Ar o\u0302l hynny roedd hi\u2019n gofyn o hyd pryd oedd ei gwers nofio nesaf ac a fyddai hi\u2019n cael defnyddio\u2019r teclyn eto."}, {"text_idx": "#000008", "text": "Mae Gracie\u2019n gyffrous dros ben rw\u0302an pan mae hi\u2019n ddiwrnod gwers nofio ac yn rhoi ei llaw i fyny i ofyn am gael mynd gyntaf yn lle aros yn y cefn ac aros. Mae ei hyder hi wedi cynyddu gymaint, a hynny i gyd oherwydd y cymhorthion clyw. Maen nhw\u2019n anhygoel a gobeithio y bydd y pwll nofio\u2019n dal ati i\u2019w defnyddio nhw gydag unrhyw blant sy\u2019n cael problemau fel Gracie.\u201d"}, {"text_idx": "#000010", "text": "I gael rhagor o wybodaeth cysylltwch drwy anfon e-bost at swim@aura.wales"}, {"text_idx": "#000014", "text": "Canolfannau Hamdden a Phyllau Nofio"}]